ਤਸਨੀਮ ਬਾਨੋ

ਤਸਨੀਮ ਬਾਨੋ (ਅੰਗ੍ਰੇਜ਼ੀ: Tasneem Bano) ਮੈਸੂਰ ਸਿਟੀ ਕਾਰਪੋਰੇਸ਼ਨ ਦੇ 158 ਸਾਲਾਂ ਦੇ ਲੰਬੇ ਇਤਿਹਾਸ ਵਿੱਚ ਪਹਿਲੀ ਮੁਸਲਿਮ ਮਹਿਲਾ ਮੇਅਰ ਹੈ। ਉਹ ਜਨਤਾ ਦਲ (ਸੈਕੂਲਰ) ਸਿਆਸੀ ਪਾਰਟੀ ਤੋਂ ਇੱਕ ਸਿਆਸਤਦਾਨ ਹੈ।

 ਸ਼ੁਰੂਆਤੀ ਜੀਵਨ ਅਤੇ ਪਿਛੋਕੜ 
ਬਾਨੋ ਦਾ ਜਨਮ ਮੁੰਨਵਰ ਪਾਸ਼ਾ (ਇੱਕ ਦਰਜ਼ੀ) ਅਤੇ ਤਹਸੀਨ ਬਾਨੋ (ਇੱਕ ਘਰੇਲੂ ਔਰਤ) ਦੇ ਘਰ ਹੋਇਆ ਸੀ। ਉਸਨੇ ਮਹਾਰਾਣੀ ਕਾਲਜ, ਮੈਸੂਰ ਤੋਂ ਆਰਟਸ ਵਿੱਚ ਆਪਣੀ ਬੈਚਲਰ ਡਿਗਰੀ ਪੂਰੀ ਕੀਤੀ।

 ਨਿੱਜੀ ਜੀਵਨ 
ਬਾਨੋ ਦਾ ਵਿਆਹ ਸਈਦ ਸਮੀਉਲਾ ਨਾਲ ਹੋਇਆ। ਜੋੜੇ ਦੇ ਦੋ ਬੱਚੇ ਹਨ। ਉਸ ਦੇ ਚਾਚਾ ਅਲਹਾਜ ਨਸੀਰੂਦੀਨ ਬਾਬੂ ਮੈਸੂਰ ਵਿੱਚ ਤਿੰਨ ਵਾਰ ਕਾਰਪੋਰੇਟਰ ਰਹੇ ਸਨ। 

 ਸਿਆਸੀ ਕੈਰੀਅਰ 
ਬਾਨੋ ਨੇ ਇੰਡੀਅਨ ਨੈਸ਼ਨਲ ਕਾਂਗਰਸ ਤੋਂ ਇੱਕ ਸਿਆਸਤਦਾਨ ਵਜੋਂ ਸ਼ੁਰੂਆਤ ਕੀਤੀ ਅਤੇ ਮਾਰਚ 2013 ਵਿੱਚ ਵਾਰਡ 26 - ਮੀਨਾ ਬਾਜ਼ਾਰ ਤੋਂ ਉਮੀਦਵਾਰ ਬਣ ਕੇ ਚੋਣ ਲੜੀ, ਜੋ ਵਾਰਡ ਉਸ ਸਮੇਂ ਪੱਛੜੀਆਂ ਸ਼੍ਰੇਣੀਆਂ ਦੀਆਂ ਔਰਤਾਂ ਲਈ ਰਾਖਵਾਂ ਸੀ। 2018 ਵਿੱਚ, ਉਸਨੇ ਆਪਣੀ ਵਫ਼ਾਦਾਰੀ ਜਨਤਾ ਦਲ (ਸੈਕੂਲਰ) ਵਿੱਚ ਬਦਲ ਦਿੱਤੀ ਅਤੇ ਰਾਜ ਵਿਧਾਨ ਸਭਾ ਚੋਣਾਂ ਵਿੱਚ ਉਨ੍ਹਾਂ ਦਾ ਸਮਰਥਨ ਕੀਤਾ। ਉਹ 31 ਸਾਲ ਦੀ ਉਮਰ ਵਿੱਚ ਮੈਸੂਰ ਸਿਟੀ ਕਾਰਪੋਰੇਸ਼ਨ ਚੋਣ ਵਿੱਚ ਕਾਂਗਰਸ-ਜੇਡੀ(ਐਸ) ਗਠਜੋੜ ਦੀ ਉਮੀਦਵਾਰ ਸੀ। ਉਸਨੂੰ 18 ਜਨਵਰੀ 2020 ਨੂੰ ਮੇਅਰ ਨਿਯੁਕਤ ਕੀਤਾ ਗਿਆ ਸੀ। ਅਤੇ ਉਹ ਮੈਸੂਰ ਦੀ 22ਵੀਂ ਮੇਅਰ ਬਣ ਗਈ ਸੀ। ਉਸਨੇ ਮੇਅਰ ਚੋਣ ਵਿੱਚ ਭਾਰਤੀ ਜਨਤਾ ਪਾਰਟੀ (ਭਾਜਪਾ) ਦੀ ਗੀਤਾ ਯੋਗਾਨੰਦ ਨੂੰ ਹਰਾਇਆ। ਉਸਦੀ ਨਿਯੁਕਤੀ ਅਜਿਹੇ ਸਮੇਂ ਹੋਈ ਹੈ ਜਦੋਂ ਕੇਂਦਰੀ ਮੰਤਰਾਲੇ ਨੇ ਦੇਸ਼ ਵਿੱਚ CAA-NRC ਨੂੰ ਲਾਗੂ ਕਰਨ ਦੀ ਕੋਸ਼ਿਸ਼ ਕੀਤੀ ਸੀ।

 ਵਿਵਾਦ 
ਬਾਨੋ ਨੇ ਡਿਪਟੀ ਕਮਿਸ਼ਨਰ ਰੋਹਿਣੀ ਸਿੰਦੂਰੀ ਅਤੇ ਸੰਸਦ ਮੈਂਬਰ ਪ੍ਰਤਾਪ ਸਿਮਹਾ ਨਾਲ ਉਸ ਨਾਲ ਬਦਸਲੂਕੀ ਕਰਨ ਨੂੰ ਲੈ ਕੇ ਖੁੱਲ੍ਹੇਆਮ ਝਗੜਾ ਕੀਤਾ।

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ